stanford-oval/wikipedia huggingface dataset:
גליה וולוך
הערות שוליים

↑  טל כרמון, ‏פורצות את תקרת הזכוכית, באתר דבר העובדים בארץ ישראל, 21 באוקטובר 2016
↑   זוהר בלומנקרנץ, יו"ר נעמ"ת נגד אל על: אפילו ברבי משווקת את הבובה עם נעליים שטוחות, באתר TheMarker‏, 15 ביוני 2015
↑  רז שכניק, איילת זורר תוביל את קמפיין יום האישה, באתר ynet, 29 בפברואר 2016
↑   טלי חרותי-סובר ומוטי בסוק, חישוב המס המאוחד לזוגות נשואים העובדים באותו עסק - יבוטל, באתר TheMarker‏, 7 באוגוסט 2013
↑   גלי עציון ועמית חרחס, המהפכה השקטה בפנסיה לגרושים, באתר TheMarker‏, 17 בספטמבר 2014
↑  שני ארנהיים רובינשטיין, סוף המשבר במעונות היום: יקבלו 110 מיליון ש"ח, באתר nrg‏, 30 במאי 2016
↑  יאיר אטינגר, בג"ץ הורה לנסח תקנות שיאפשרו לנשים להתמודד לתפקיד מנכ"ל בתי הדין הרבניים, באתר הארץ, 7 בינואר 2016
↑  יובל בגנו, ‏גליה וולוך הודיעה על סיום תפקידה כיו"ר נעמת, באתר מעריב אונליין, 17 בפברואר 2019
גקו

| גקו |
| --- | --- |
 גקו ענק
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
משפחה:: שממיתיים
סוג:: גקו
שם מדעי
 Gekko ‏לאורנטי, 1768

Gekko monarchus
גֶּקּוֹ (שם מדעי: Gekko) הוא סוג של לטאה ממשפחת השממיתיים. סוג זה מגוון מאוד והשממיות המשתייכות אליו נוטות להיות צבעוניות. הסוג מתאפיין גם בקריאות "פרסום" (קריאות חיזור) של הזכרים, שהמפורסמת שבהן היא קריאתו של זכר הגקו הענק (Gekko gekko), הנשמעת כ"גק-או" ומכאן שמו של המין ושל הסוג. בעוד שכמה מינים בסוג זה, כגון הגקו הענק, הן נפוצים ביותר, ישנם גם מינים בסכנת הכחדה.
הגקו חי על עצים ומקומות גבוהים אחרים בדרום-מזרח אסיה; חלק מהמינים משתכנים גם במגורי האדם.
אורכם של מיני הגקו קצר מ-30 ס"מ, מלבד הגקו הענק, שיכול להגיע לאורך 35 ס"מ. אורכו של פריט צעיר הוא בין 3 ל-15 ס"מ, ובוגר בין 20 ל-30 ס"מ.
תזונתו של הגקו כוללת בעיקר חרקים, אך הוא אוכל גם זוחלים קטנים ויונקים קטנים. לגקו, כמו לרוב השממיות, 5 אצבעות בכל רגל עם כריות הצמדה, העוזרות לגקו לטפס על משטחים חלקים כמו זכוכית.
כל מיני הגקו מטילים ביצים.
מינים

| 0 | 1 | 2 | 3 |
| --- | --- | --- | --- |
|  Gekko adleri  Gekko albofasciolatus  Gekko athymus  Gekko auriverrucosus  Gekko badenii  Gekko canaensis  Gekko canhi  Gekko carusadensis  Gekko chinensis  Gekko coi  Gekko crombota  Gekko ernstkelleri  גקו ענק (Gekko gecko)  Gekko gigante  Gekko grossmanni  Gekko hokouensis  Gekko japonicus  Gekko kikuchii |  Gekko kwangsiensis  Gekko lauhachindai  Gekko melli  Gekko mindorensis  Gekko monarchus  Gekko nutaphandi  Gekko palawanensis  Gekko palmatus  Gekko petricolus  Gekko porosus  Gekko reevesii  Gekko remotus  Gekko romblon  Gekko rossi  Gekko russelltraini  Gekko scabridus  Gekko scientiadventura |  Gekko shibatai  Gekko siamensis  Gekko similignum  Gekko smithii  Gekko subpalmatus  Gekko swinhonis  Gekko taibaiensis  Gekko takouensis  Gekko tawaensis  Gekko taylori  Gekko truongi  Gekko verreauxi  Gekko vertebralis  Gekko vietnamensis  Gekko vittatus  Gekko wenxianensis  Gekko yakuensis |  |
דודג' אומני 024

| --- | --- |

 מאפיינים כלליים
 נקרא גם:  "Dodge 024"  "Plymouth Horizon TC3"  "Plymouth TC3"
 יצרן:  חטיבת דודג'
 שנות ייצור:  1979–1982
 הרכבה:  ארצות הברית ארצות הברית
 מודל אחריו:  Dodge Charger (L-body) (אנ')
 חברת אם:  קרייזלר
 סיווג:  3 דלתות הצ'בק
 מרכב:  Front-engine, front-wheel-drive layout
 אורך:  4,419 מ"מ
 רוחב:  1,694 מ"מ
 גובה:  1,290 מ"מ
 משקל:  996 ק"ג (מנוע 1,716 סמ"ק)  1,157 ק"ג
 בסיס גלגלים:  2,453 מ"מ
 מפרט טכני
 מנוע:  4 צילינדרים, 8 שסתומים, 1,716 סמ"ק המפיק 66 כ"ס ב-5,200 סל"ד, יחס דחיסה 8.2:1 (מנוע פולקסווגן)  4 צילינדרים, 2,200 סמ"ק המפיק 96 כ"ס ב-5,200 סל"ד, יחס דחיסה 9.0:1
 הילוכים:  תמסורת ידנית - 4 מהירויות תמסורת אוטומטית - 3 מהירויות מסוג "A404 automatic"
 מהירות מרבית:  156 קמ"ש (מנוע 1,716 סמ"ק)  170 קמ"ש (מנוע 2,213 סמ"ק)
 
דודג' אומני 024
דודג' אומני 024 (באנגלית: Dodge Omni 024) היא מכונית קופה בתצורת 3 דלתות הצ'בק, אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1979–1982.
דגמים

1.7
1.7L
2.2
2.2L
מאפיינים

4/5 מושבים
מנוע הנעה קדמית
מנוע קירור מים
מנוע רוחבי
תאוצה בין 0-100 קמ"ש היא 15.5 שניות (דגם 1,716 סמ"ק)
תאוצה בין 0-100 קמ"ש היא 12.8 שניות (דגם 2,213 סמ"ק)
דגמי הרכב הופיעו בסדרות טלוויזיה ובסרטים
ראו גם

קרייזלר
דודג'
דודג' Beauty Winner
דודג' 330
דודג' 400
דודג' 880
דודג' Aries
דודג' אספן
דודג' אומני
הערות שוליים

↑  "דודג' אומני 024" מנוע 1,716 סמ"ק - מפרט טכני ומידות carfolio.com/specifications/models
↑  "דודג' אומני 024" - מפרט allpar.com/omni/turismo.html
↑  "דודג' אומני 024" autoweek.com/article/classic-ads/1979-dodge-omni-024
↑  "דודג' אומני 024" web.archive.org/web/20060910235826
↑  James Lenzke, John Martin Lee, Standard Catalog of Chrysler 1914–2000, Krause Publications, 2000, ISBN 0-87341-882-4.
↑  "דודג' אומני 024" barnfinds.com/not-many-left-dodge-omni-o24
↑  "דודג' אומני 024" - קטלוג automobile-catalog
↑  "דודג' אומני 024" בסרטים ובסדרות טלוויזיה imcdb.org/vehicles_make-Dodge_model-Omni+024
דאסטי ספרינגפילד

| --- | --- |

 לידה:  16 באפריל 1939 לונדון, הממלכה המאוחדת 
 פטירה:  2 במרץ 1999 (בגיל 59) הנלי על התמזה, הממלכה המאוחדת 
 שם לידה:  Mary Isobel Catherine Bernadette O'Brien 
 שם במה:  Dusty Springfield 
 מקום קבורה:  אוקספורדשייר 
 מוקד פעילות:  הממלכה המאוחדת 
 תקופת הפעילות:  1958–1995 (כ־37 שנים) 
 סוגה:  מוזיקת נשמה, מוזיקת פופ, רית'ם אנד בלוז, בלו-אייד סול 
 סוג קול:  מצו-סופרן 
 שפה מועדפת:  אנגלית 
 חברת תקליטים:  יונייטד ארטיסטס רקורדס, מרקורי רקורדס, פונוגרם רקורדס, פרלופון, פיליפס רקורדס, אטלנטיק רקורדס, ABC רקורדס, פוקס המאה ה-20 רקורדס 
 פרסים והוקרה:  היכל התהילה של הרוק אנד רול (1999)  קצינה במסדר האימפריה הבריטית 
 אתר רשמי
 פרופיל ב-IMDb
 חתימה:  
 
דאסטי ספרינגפילד
דאסטי ספרינגפילד (באנגלית: Dusty Springfield; 16 באפריל 1939 - 2 במרץ 1999) הוא שם הבמה של מרי איזובל קתרין ברנדט או'בריאן (Mary Isobel Catherine Bernadette O'Brien), זמרת פופ ומוזיקת נשמה בריטית. סגנון המוזיקה שלה הוגדר כ"וייט סול" ("מוזיקת נשמה לבנה") והיא כונתה "המלכה הלבנה של מוזיקת הנשמה". במהלך קריירה ארוכה שהשתרעה משנות ה-50 עד שנות ה-90 של המאה ה-20 הייתה הזמרת הבריטית המצליחה ביותר, עם 18 להיטים בבילבורד הוט 100 בין 1964 ל-1970, הוכתרה על ידי המגזין מלודי מייקר לזמרת הטובה בעולם לשנת 1966 והייתה הזמרת הבריטית הראשונה שזכתה במשאל הקוראים של מגזין NME (בשנים 1964–1967 ו-1969) כזמרת הטובה בעולם. בסוף שנות ה-80, לאחר שנים של דעיכה, שיתפה פעולה עם להקת הפט שופ בויז וב-1999 נבחרה להיכל התהילה של הרוק אנד רול וקיבלה תואר של קצינה במסדר האימפריה הבריטית. ב-2008 הוצבה במקום ה-35 ברשימת 100 הזמרים הטובים בכל הזמנים של מגזין רולינג סטון.
ספרינגפילד היוותה גשר כפול בין בריטניה לארצות הברית, היא הייתה הראשונה שהביאה לבריטניה מופע של אמני מוזיקת הנשמה של מוטאון (ב-1965) והייתה האמן הבריטי השני שחדר למצעד הפזמונים האמריקאי ב"פלישה הבריטית", לאחר הביטלס (בדצמבר 1963 עם השיר "I Only Want to Be with You"). רוב המוזיקה שביצעה היו גרסאות כיסוי ומיעוטם שירים שנכתבו במיוחד עבורה. בין כותבי השירים שאת שירים ביצעה נמצאים כותבי "בניין בריל", קרול קינג וג'רי גופין, ברט בכרך והאל דייוויד ורנדי ניומן.
ראשית הקריירה

נולדה למשפחה אירית-קתולית במערב לונדון.
למדה מוזיקה בבית ובשנת 1958 הצטרפה ללהקת הבנות "The Lana Sisters". ב-1960 הקימה יחד עם אחיה דיון וידידו טים פילד שלישיית פולק שנקראה "הספרינגפילדס" (כך הפכה מרי או'בריאן ל"דאסטי"). עם שלישייה זו הופיעה דאסטי ברחבי בריטניה וארצות הברית, הן בהופעות חיות והן בטלוויזיה. הלהקה אף הפיקה שני תקליטים. בעת שהייתה בארצות הברית נחשפה דאסטי למוזיקת רית'ם אנד בלוז והחליטה לשנות את סגנונה המוזיקלי.
בשנת 1963 נפתחה קריירת הסולו שלה עם הלהיט הענק (עם מכירות של למעלה ממיליון עותקים) "I Only Want to Be with You", הפקת השיר, שנעשתה על ידי ג'וני פרנץ, הייתה עשירה בצליל, בסגנונו של פיל ספקטור, וכללה כלי נשיפה וכלי מיתר והכפלות קול בסגנון להקת השירלס. השיר הגיע למקום ה-4 במצעד הסינגלים הבריטי. בדצמבר 1963 נכנס השיר למצעד האמריקאי ושהה בו 10 שבועות, הישג חסר תקדים לזמרת בריטית עד אז ושני רק לביטלס. ב-1 בינואר 1964 שרה ספרינגפילד את השיר במופע טלוויזיה מיוחד של "Top of the Pops".
שיא הקריירה (1964 - 1969)

ב-17 באפריל 1964 יצא לאור תקליט הבכורה של ספרינגפילד כזמרת סולו, "A Girl Called Dusty" (פיליפס רקורדס), שזכה להצלחה מרובה. לאחריו יצאה ספרינגפילד לסיבוב הופעות עולמי. בדרום אפריקה הופיעה בקייפטאון מול קהל מעורב, בניגוד לתקנות האפרטהייד וגורשה מהמדינה. בשנת 1965 הופיעה בפסטיבל סן רמו, אך לא הגיעה לגמר. עם זאת הגרסה האנגלית של השיר ששרה, "You Don't Have to Say You Love Me", הגיע למקום הראשון במצעד הסינגלים הבריטי. ספרינגפילד עצמה לא העריכה את השיר וקראה לו "שמאלץ".
ב-28 באפריל 1965 יזמה ספרינגפילד את "פלישת מוטאון" לבריטניה (על משקל "הפלישה הבריטית" של מוזיקה בריטית לארצות הברית) במסגרת מופע טלוויזיה בשם "The Sounds of Motown", ששודר בטלוויזיה הבריטית הוצגו לקהל להקות מוזיקת הנשמה של חברת התקליטים מוטאון מדטרויט, The Temptations, הסופרימס, The Miracles עם סטיבי וונדר ומופע בו שיתפה ספרינגפילד פעולה עם מרתה ריבס והוונדלס.
ב-1965 הוציאה את תקליטה השני "Ev'rything's Coming Up Dusty" ואת התקליט "Golden Hits" שאיגד את כל הסינגלים שהוציאה. שני התקליטים הגיעו למקום הראשון במצעד האלבומים הבריטי.
בינואר 1967 הקליטה ספרינגפילד את השיר "The Look of Love" עבור סרט ג'יימס בונד קזינו רויאל. השיר האיטי נכתב על ידי ברט בכרך והאל דייוויד והיה מועמד לפרס אוסקר לשיר הטוב ביותר. באוקטובר אותה שנה יצא לאור תקליטה "?Where Am I Going" שזכה להערכת המבקרים אך לא להצלחה קופתית כקודמיו, כיוון שהיה מתוחכם וג'אזי מדי. התקליט כולל גרסה של ספרינגפילד לשיר "Sunny" וגרסה אנגלית לשירו של ז'אק ברל "Ne Me Quitte Pas". כעבור שנה הוציאה את תקליטה "Dusty... Definitely", בו ניתן לה לראשונה קרדיט כמפיקה, לצד ג'וני פרנץ. בין השירים בתקליט "Ain't No Sun Since You've Been Gone", "Take Another Little Piece of My Heart" ו-"I Think It's Gonna Rain Today" (של רנדי ניומן). החל מתקליט זה נכנס לתוקף חוזה בין פיליפס רקורדס לבין חברת התקליטים האמריקאית אטלנטיק רקורדס המפריד בין הזכויות על תקליטיה של ספרינגפילד משני צידי האוקיינוס ומאפשר למעשה הפקת תקליטים שונים בבריטניה ובארצות הברית ושיווק צולב שלהם. באוגוסט 1968 הוציאה את אחד מלהיטיה הגדולים ביותר, הסינגל "I Close My Eyes and Count to Ten", שהגיע למקום הרביעי במצעד הבריטי.
בשנים 1966–1967 הנחתה תוכנית אירוח מוזיקלית ב-BBC בשם "Dusty".
ב-1969 נסעה לממפיס, טנסי, שם הקליטה עם המפיק ג'רי וקסלר באטלנטיק רקורדס את התקליט "Dusty in Memphis", שזכה לביקורות מעולות. התקליט הכיל בצד שירי נשמה אמריקאים מסורתיים, שירים מאת רנדי ניומן, קרול קינג וג'רי גופין ואחרים. להקת הליווי של ספרינגפילד בתקליט זה, ה-"Memphis Cats" ליוו בין השאר את קינג קרטיס, וילסון פיקט ואלביס פרסלי. התקליט ניצב במקום 89 ברשימת 500 האלבומים הגדולים בכל הזמנים של המגזין רולינג סטון ונבחר ל"היכל התהילה של פרס גראמי".
1970 - 1999

החל מ-1970 הסתמנה דעיכה בקריירה של ספרינגפילד. היא נחשבה לאמנית מוערכת מהשורה הראשונה, אך חומר חדש שלה לא זכה להצלחה. היא בילתה יותר ויותר זמן בארצות הברית והחליפה מפיקים, משום שלא הייתה מרוצה מהתוצאות. בשנת 1973 הקליטה את שיר הנושא של הסדרה "סטיב אוסטין, האיש השווה מיליונים". עד שובה לבריטניה ב-1988 הוציאה כ-12 תקליטים שלא זכו להצלחה (פרט לתקליט "White Heat" מ-1982, שנחשב לטוב בתקליטיה מתקופה זו). בתקופה זו נטתה לאלכוהוליזם, שימוש בסמים ואף ניסתה להתאבד.
ב-1986 הקליטה יחד עם ה"פט שופ בויס" את השיר "?What Have I Done to Deserve This", לאור הצלחת השיר הפיקו חברי הצמד ניל טננט וכריס לואו את תקליטה האחרון "Reputation" ובו, בין היתר, השירים "Nothing Has Been Proved" ו-"In Private". ב-1994 שובץ שירה "Son of a Preacher Man" בפסקול הסרט ספרות זולה.
מותה ולאחר מותה

ספרינגפילד, שנאבקה במחלת סרטן השד, נפטרה בביתה ביום בו זומנה לארמון בקינגהאם על מנת לקבל את תואר הקצינה במסדר האימפריה הבריטית. עשרה ימים לאחר מכן הכניס אותה אלטון ג'ון להיכל התהילה של הרוק אנד רול בציינו שהיא "הזמרת הלבנה הטובה ביותר שחיה אי פעם".
גופתה נשרפה, חלק מאפרה נטמן בעיירה הנלי-על-התמז, אוקספורדשייר בעוד חלקו פוזר על ידי אחיה בצוקי מוהר שבאירלנד.
אייקון אופנה

הופעתה החיצונית הבולטת, הכוללת שמלות צבעוניות ותסרוקת בלונדינית גבוהה ובוהקת, היוותה אייקון אופנתי שייצג את תרבות ה"מוד" של תקופת לונדון החוגגת.
בשל היותה בי-סקסואלית מוצהרת היא מהווה גם דמות להערצה לקהילה הגאה.
לקריאה נוספת

Penny Valentine and Vicki Wickham, Dancing with Demons: The Authorised Biography of Dusty Springfield. Hodder & Stoughton Ltd, August 2000, ISBN 0340766735
Annie J. Randall, Dusty! Queen of the Postmods, Oxford University Press, November 2008, ISBN 9780195329438
Lucy O'Brien, Dusty, The Classic Biography, Sidgwick & Jackson, 1999, ISBN 0283063475
הערות שוליים

↑  כתבה ב-BBC
↑  Dusty Springfield and the Motown Invasion by Annie J. Randall
↑  ביקורת אלבום באתר Allmusic
↑  ביקורת אלבום באתר Allmusic
↑  ביוגרפיה
↑  אייקון הומוסקסואלי
| --- | --- |
בקרת זהויות :  NLI: 987007423492005171  BIBSYS: 2110444  BNE: XX1550531  BnF: cb13899985p (data)  GND: 11892284X  ISNI: 0000 0000 7729 1986  LCCN: n91046199  LNB: 000071525  MusicBrainz: b896aa8c-2761-40ce-b485-0e1fffd26167  NKC: ola2002159356  NLA: 35202301  NLK: KAC201948063  NSK: 000067018  NTA: 07065526X  RERO: 02-A009497336  SUDOC: 080715850  Trove: 863023  VIAF: 40177206   WorldCat (עם VIAF): 40177206 
עטיפת התקליט Ev'rything's Coming up Dusty
עטיפת התקליט Dusty in Memphis
עטיפת הסינגל ?What Have I Done to Deserve This אותו הקליטה עם ה"פט שופ בויז"
קברה בהנלי-על-התמז
דודג' אספן

| --- | --- |

Dodge Aspen
 מאפיינים כלליים
 נקרא גם:  "Plymouth Volaré"  "Chrysler Valiant Volaré"
 יצרן:  חטיבת דודג'
 שנות ייצור:  1975–1980
 הרכבה:  ארצות הברית ארצות הברית  קולומביה קולומביה  מקסיקו מקסיקו
 מודל קודם:  דודג' דארט
 מודל אחריו:  פלימות' רליאנט
 חברת אם:  קרייזלר
 מרכב:  Front-engine, rear-wheel-drive layout (אנ')
 פלטפורמה:  Chrysler F platform (אנ')
 אורך:  5,050 מ"מ (דגם קופה)  5,110 מ"מ (דגמי סדאן וסטיישן)
 רוחב:  1,862 מ"מ
 גובה:  1,345 מ"מ (דגם קופה)  1,405 מ"מ (דגם סדאן)  1.415 מ"מ (דגם סטיישן)
 משקל:  1,382-1,674 ק"ג
 בסיס גלגלים:  2,761 מ"מ (דגם קופה)  2,863 מ"מ (דגמי סדאן וסטיישן)
 מפרט טכני
 מנוע:  6 צילינדרים, 3.7 ליטר (מנוע "קרייזלר" מסוג "Chrysler Slant-6 engine" (אנ'))  V8 צילינדרים, 5.2 ליטר (מנוע "V8 engine" (אנ'))  V8 צילינדרים, 5.9 ליטר (מנוע "V8 engine" (אנ'))
 הילוכים:  תמסורת ידנית - 3 מהירויות  תמסורת ידנית - 4 מהירויות  תמסורת אוטומטית - 3 מהירויות מסוג "TorqueFlite" (אנ')  תמסורת אוטומטית - 3 מהירויות מסוג "A998/A999 3-speed TorqueFlite automatic"
דודג' אספן (באנגלית: Dodge Aspen) היא מכונית משפחתית גדולה המוגדרת כמכונית קומפקטית אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1975–1980.
דגמי "דודג' אספן" יוצרו בארצות הברית, מקסיקו וקולומביה.
תצורות

4 דלתות - סדאן
2 דלתות - קופה
4 דלתות - סטיישן
תצורות > דגמים

3.7 ליטר
5.2 ליטר
5.9 ליטר
תמונות

"דודג' אספן", שנת 1977 - סטיישן
"דודג' אספן" - סטיישן
"דודג' אספן", קופה, דגם "SE", שנת 1976 - מבט לתא הנהג
"דודג' אספן", קופה
"דודג' אספן" - קופה
דודג' אספן" קופה דגם "R/T"
"דודג' אספן" - סדאן
"דודג' אספן" - סדאן, שנת 1977
ראו גם

קרייזלר
דודג'
דודג' דארט
דודג' Aries
הערות שוליים

↑  דגמי Plymouth Volare, Dodge Aspen, and Chrysler LeBaron / ראו "דודג' אספן" allpar.com/model/aspen
↑  Chrysler Corporation: 'Aspen Engineering. For release: Sunday, September 28, 1975'
↑  Lenzke, James T.; Lee, John Martin, eds. (2000). Standard Catalog of Chrysler 1914–2000. Krause Publications. ISBN 978-0-87341-882-9.
↑  "דודג' אספן" סדאן cargurus.com/Cars/1980-Dodge-Aspen
↑  "דודג' אספן" קופה allpar.com/model/aspen
גקהאן זאן

גקהאן זאן (בטורקית: Gökhan Zan; נולד ב-7 בספטמבר 1981) הוא כדורגלן עבר טורקי ששיחק בעמדת הבלם.
קריירת מועדונים

זאן התחיל את הקריירה שלו בהאטייספור אך כעבור זמן קצר עבר לדרדנלספור, שם שהה שלוש עונות. ב-2003 הצטרף לשורותיה של בשיקטש לתקופה של שש שנים, ובאחת מהעונות הושאל לגזיאנטפספור.
לאחר עונת 2008-09, זאן הודיע על מעברו לגלאטסראיי בחוזה לשנתיים וביוני 2011, הרחיב את שהייתו בקבוצה. זאן הבקיע את שערו הראשון בקבוצה בעונת 2010-11 בליגת העל הטורקית בתיקו אחת נגד קייסריספור. בעונת 2011-12, זאן היה שותף ל-12 משחקי ליגה ואף זכה להבקיע פעמיים.
נבחרת טורקיה

זאן נחשב לשחקן מפתח במוקדמות יורו 2008, כאשר שותף בשבעה משחקים על ידי המאמן דאז, פתיח טרים. זאן הופיע בשני משחקי העפלה למונדיאל 2010.
דולי מנגה

דולי דומינגוס מנגה (בצרפתית: Dolly Domingos Menga; נולד ב-2 במאי 1993) הוא כדורגלן אנגולי-בלגי המשחק בעמדת החלוץ בנבחרת אנגולה.
קריירת מועדונים

מנגה גדל במחלקת הנוער של בסטנדרד לייז', וב-26 בדצמבר 2011 ערך את הופעת הבכורה שלו בקריירה, במשחק מול קורטרייק במסגרת ליגת העל הבלגית. הייתה זו הופעתו היחידה של מנגה במדי הקבוצה הבוגרת של המועדון, ובינואר 2012 הושאל לסנט-טרוידן על מנת לצבור דקות משחק. ב-18 בפברואר 2012 הבקיע את שער הבכורה שלו בקריירה, בתיקו 1-1 נגד לירסה, ובסך הכל ערך 14 הופעות בליגה בהן כבש שני שערים, אך סנט-טרוידן ירדה לליגה השנייה בתום העונה ומנגה עזב את המועדון. בקיץ 2012 חתם בלירסה, וב-29 ביולי 2012 ערך את הופעת הבכורה שלו בהפסד 0–2 לגנט. בינואר 2013 הושאל לטורינו מהסרייה א' באיטליה, אך במדיה ערך הופעה אחת בלבד, כאשר נכנס כמחליף בדקה ה-91 בהפסד 3–4 לקליארי. בתום העונה חזר ללירסה בה כבש שני שערים ב-17 משחקי ליגה.
בקיץ 2014 הגיע מנגה לפורטוגל וחתם בבנפיקה ליסבון, אך לא שיחק במדיה וצורף לקבוצת המילואים. בינואר 2015 הצטרף לספורטינג בראגה אך גם שם שיחק תחילה בקבוצת המילואים. ב-17 במאי 2015 ערך את הופעתו היחידה בקבוצה הראשונה של בראגה, במשחק מול ספורטינג ליסבון. בקיץ 2015 הושאל לטונדלה, ובמדיה ערך 25 הופעות בליגת העל הפורטוגלית אך לא כבש.
בקיץ 2016 הגיע מנגה לישראל ונבחן תחילה בקבוצת מכבי פתח תקווה. לאחר מכן החל להתאמן בהפועל תל אביב ונבחן במדיה במשחק הדרבי מול מכבי תל אביב במסגרת גביע הטוטו. ב-7 בספטמבר הושאל מנגה להפועל תל אביב עד תום העונה. ב-12 בספטמבר ערך את הופעת הבכורה שלו בליגת העל, כשנכנס כמחליף במשחק מול מכבי פתח תקווה. בסך הכל ערך מנגה 17 הופעות במדי הפועל תל אביב בכל המסגרות, וב-1 בינואר 2017 שוחרר מהמועדון. ב-3 בינואר 2017 הושאל מנגה עד תום העונה לקבוצת מועדון ספורט אשדוד.
ב-2 בנובמבר 2017 חתם בבלקפול מהליגה השלישית באנגליה, במדיה ערך שמונה הופעות ובתום העונה שוחרר מהמועדון. באוגוסט 2018 חתם בליווינגסטון מליגת העל הסקוטית, ובעונתו הראשונה בקבוצה כבש שני שערים ב-25 הופעות ליגה. בספטמבר 2019 הושאל לקבוצת פטרו דה לואנדה מאנגולה ובינואר 2020, מנגה חזר לליווינגסטון.
קריירת מועדונים > נבחרת לאומית

בצעירותו שיחק מנגה בנבחרות הצעירות של בלגיה, וביולי 2014 החליט לייצג את נבחרת אנגולה לאחר שזומן לסגל הנבחרת הבוגרת. ב-15 בנובמבר 2014 ערך את הופעת הבכורה שלו בנבחרת, במשחק נגד גבון. ב-13 ביוני 2015 הבקיע את שער הבכורה שלו בנבחרת בניצחון 4–0 נגד הרפובליקה המרכז אפריקאית.
הערות שוליים

↑  עמית גולדשטיין‏, הפועל תל אביב: ויאם עמאשה ודולי מנגה חתמו עד תום העונה, באתר וואלה, 7 בספטמבר 2016
↑  יניב טוכמן‏, מ.ס. אשדוד: דולי מנגה חתם רשמית עד תום העונה, באתר וואלה, 3 בינואר 2016
גקרוקס

| --- | --- |
 
מיקומו של גקרוקס בקבוצת הצלב הדרומי
 נתוני תצפית
 קבוצת כוכבים:  הצלב הדרומי 
 שמות נוספים:  γ בצלב הדרומי, גליזה 470
 סוג:  ענק אדום
 בהירות נראית:  1.59
 סיווג ספקטרלי:  M3.5 III
 עלייה ישרה:  12ʰ 31ᵐ 9.9ˢ מילי-שניות קשת בשנה
 נטייה:  ‏47.5684″ ‏06′ ‏57°‏- מילי-שניות קשת בשנה
 מאפיינים פיזיים
 בהירות מוחלטת:  0.56-
 מרחק:  2 ± 88  שנות אור 0.61±26.98  פארסק
 רדיוס:  113 רדיוסי שמש
 מסה:  3 מסות שמש
 עוצמת הארה:  פי 140 מהשמש
 טמפרטורה:  3,400 K
 מהירות רדיאלית:  21±0.1 קילומטר לשנייה
 היסט:  36.83±0.18 אלפיות של שניות קשת
 
גקרוקס או γ בצלב הדרומי (נקרא גם גליזה 470) הוא הכוכב השלישי בבהירותו בקבוצת הכוכבים הצלב הדרומי (Crux) ואחד הכוכבים הבהירים בשמי הלילה.
כוכב זה הוא אחד מששת הכוכבים שמופיעים על דגל אוסטרליה. פרוש השם הוא קיצור של גמא - קרוקס, כלומר של גמא בצלב הדרומי.
מיקום

גקרוקס נמצא כמעט על המשכו של הקו המחבר את אלפא בקנטאור ואת בטא בקנטאור - הכוכבים המצביעים על הצלב הדרומי.
הקו המחבר את גקרוקס ואקרוקס מצביע בקרוב לכיוונו של הקוטב השמימי הדרומי.
מאפיינים

גקרוקס הוא ענק אדום במרחק של כ-88 שנות אור והוא הענק האדום הקרוב ביותר למערכת השמש. הכוכב הוא מסוג ספקטרלי M3.5 III עם טמפרטורה של כ-3,400 קלווין ועוצמת הארה של פי 140 משל השמש באור נראה, אבל פי 1,500 מהשמש אם כוללים גם את התחום התת אדום שבו נפלטת ממנו מרבית הקרינה.
מסתו של הכוכב היא כ-3 מסות שמש ורדיוסו הוא פי 113 מרדיוס השמש - כחצי יחידה אסטרונומית, והוא מתיך בליבתו הליום לפחמן ולחמצן. בדומה לכוכבים אחרים מסוג זה, בהירותו של גקרוקס משתנה מעט באופן סדיר למחצה במחזוריות של כ-90 ימים, אך השינוי קטן מכדי להראות בעין. הכוכב צפוי בסופו של דבר להתכווץ ולהפוך לננס לבן כאשר שכבותיו החיצוניות יתפשטו החוצה ויהפכו לערפילית פלנטרית.
מדידות ספקטרוסקופיות של גקרוקס מראות קווי בליעה אופייניים לבריום, יסוד שאינו מצוי בדרך כלל בכוכבים מסוג זה. הסבר מקובל לתופעה הוא שבעבר היה לגקרוקס בן זוג שסיים את התפתחותו כננס לבן והוא המקור לבריום, אך אין עדויות אחרות לקיומו של ננס לבן בקרבתו של הכוכב.
במרחק זוויתי של כשתי דקות קשת מגקרוקס ניתן להבחין באמצעות משקפת או טלסקופ קטן בכוכב לבן מסוג ספקטרלי A עם בהירות מדרגה 7, אך זהו כוכב שאינו קשור לגקרוקס ונמצא למעשה במרחק גדול לפחות פי 4 ממנו ורק במקרה שניהם נמצאים על אותו קו ראייה.
דן נדיב

| --- | --- |

 לידה:  19 בדצמבר 1953 (בן 70)
 מדינה:  ישראל 
 השתייכות:   צבא הגנה לישראל
 תקופת הפעילות:  1972–1998 (כ־26 שנים)
 דרגה:    תת-אלוף
 תפקידים בשירות
 קצין תחזוקה ראשי
 פעולות ומבצעים
   מלחמת יום הכיפורים   מלחמת לבנון    המערכה ברצועת הביטחון  האינתיפאדה הראשונה
 תפקידים אזרחיים
 מנכ"ל רשות הדואר, מנכ"ל צוות-ארגון גמלאי צה"ל
 
דן נדיב (נולד ב-19 בדצמבר 1953) הוא קצין צה"ל בדימוס בדרגת תת-אלוף, שירת כקצין תחזוקה ראשי. לאחר שחרורו כיהן כמנכ"ל רשות הדואר וכמנכ"ל "צוות - ארגון גמלאי צה"ל".
ביוגרפיה

נדיב נולד בישראל, התגייס לצה"ל ושירת כמש"ק תחזוקה. לאחר קורס קצינים שירת כעוזר קצין אספקה בחטיבת גולני וכקצין אספקה בעוצבת ראם. ב-1976 מונה לקצין אספקה בחטיבה 7 ושנתיים אחר כך לקצין תחזוקה בחטיבה. ב-1982 מונה לעוזר קצין תחזוקה של פיקוד הצפון, ב-1984 מונה לקצין התחזוקה של עוצבת נתיב האש ב-1985 לסגן קצין תחזוקה של פיקוד הצפון וב-1987 מונה לקצין תחזוקה של אוגדה 36. ב-1990 קודם לדרגת אלוף-משנה ומונה לקצין התחזוקה של פיקוד הצפון וב-1993 מונה לראש מחלקת ארגון וכוח אדם במפקדת קצין תחזוקה ראשי. שירת כקצין תחזוקה ראשי בשנים 1995 עד 1998.
לאחר שחרורו מונה באפריל 1999 למנכ"ל רשות הדואר ושירת בתפקיד עד סוף 2001. בתקופת כהונתו פרסם מבקר המדינה דו"ח על אי סדרים שהתגלו בנושא מינויים פוליטיים של בכירים ברשות, מקורביו של שר התקשורת בנימין בן אליעזר. עבד כיועץ לוגיסטי בחברת "מפרם", כיהן כדירקטור חיצוני בחברת "התכוף" וכיום מכהן כדירקטור בחברת "חבר" משרתי קבע והגמלאים בע"מ ובחברת "שראל פתרונות לוגיסטיים ומוצרים לרפואה מתקדמת" בע"מ.
בין השנים 2004 ועד 2022 כיהן כמנכ"ל "צוות - ארגון גמלאי צה"ל".
נדיב בוגר תואר ראשון בכלכלה ומנהל עסקים מאוניברסיטת בר-אילן ותואר שני בלוגיסטיקה מאוניברסיטת פלורידה.
הענקת דרגת תא"ל ומינוי לקצין תחזוקה ראשי ע"י הרמטכ"ל אמנון ליפקין-שחק, 1995 לידו רעייתו איריס ושלושת בניו
דן נדיב בטקס זיכרון ומורשת לחללי חיל התחזוקה עם סגן הרמטכ"ל שאול מופז ויו"ר עמותת חיל התחזוקה תא"ל מיל' אברהם אלפסי 1997
הערות שוליים

↑  אפי לנדאו, ‏תיתכן הדחת מנכ"ל רשות הדואר בעקבות הדו"ח החמור שפירסם מבקר המדינה, באתר גלובס, 1 בנובמבר 2001
גקטורקים

הגקטורקים (בטורקית: Göktürk, בכתב הטורקי הקדום: 𐱅𐰇𐰼𐰰:𐰜𐰇𐰛 - "הטורקים השמימיים" או "הטורקים הכחולים"; בסינית: 古突厥, gǔ tū jué) היו קבוצת עמים נודדים רבת עוצמה בתקופת ימי הביניים במרכז אסיה, בין השנים 552 ל-745. תחת הנהגתו של בומין ח'אן ובניו הצליחו שבטי הגקטורקים להשתלט על דרך המשי וירשו את הז'וֹאוּזָ'אן ככוח המרכזי באזור. בין היתר, היו קשורים לעלייתה של שושלת טָאנְג בסין (618). האימפריה הגקטורקית השתרעה בשיא כוחה בין הים הכספי למנצ'וריה והייתה המדינה הראשונה בהיסטוריה של מדינות העמים הנודדים במרכז אסיה שניתן לזהות את שפתה הרשמית (טורקית עתיקה) ואת הכתב שלה באמצעות הכיתובים שנמצאו על מצבות שליטיה, לוחות אורחון. הם גם העם הראשון אליו יש התייחסות כ"טורקי", או "tūjué", מילה שמשמעותה "חזקים". האימפריה הגקטורקית הגדולה התפצלה למזרח ולמערב לאחר מלחמת אזרחים שנגרמה עקב משבר ירושה. בסוף שנות החמישים של המאה השביעית לספירה האימפריה התפרקה עקב כיבוש המזרח בידי שושלת טאנג ופירוק המערב עקב מספר רב של בעיות. אימפריה שנייה נוצרה במזרח אחרי 30 שנה אך היא לא החזיקה מעמד לאורך זמן רב.
האימפריה הגקטורקית והפיצול

בשנת 542 מרד בומין ח'אן בח'אנות רוראן, ח'אנות מונגולית במקורה שהייתה המדינה השלטת ברמה המונוגולית ובמרכז אסיה. בשנת 552 הוא גבר על ח'אנות רוראן והח'אנות הטורקית הראשונה נוסדה תחת בומין ח'אן. בשנת 555 ח'אנות רוראן נפלה והח'אנות הטורקית הראשונה ירשה אותה כאימפריה השלטת ברמה המונגולית ולאחר מכן התרחבה גם למרכז אסיה.
בשנת 581 פרצה מלחמת אזרחים באימפריה, מלחמת האזרחים הגקטורקית. בשנת 603, כתוצאה ממלחמת האזרחים, הח'אנות התפצלה לשתי ח'אנויות נפרדות: הח'אנות הטורקית המערבית והח'אנות הטורקית המזרחית. בשנת 657, שושלת טאנג הסינית שהביאה לסין את תור הזהב, כבשה את הח'אנות הטורקית המערבית והפכה אותה לווסאלית שלה. במהלך השנים, שושלת טאנג נלחמה באימפריה הטיבטית על שטחים במרכז אסיה ועל שליטה בח'אנויות הגקטורקיות.
הח'אנות הטורקית המערבית נותרה וסאלית של שושלת טאנג עד נפילתה של הח'אנות ב-742. הח'אנות הטורקית המזרחית פגשה גורל דומה. בשנת 630 היא נכבשה על ידי שושלת טאנג.